Document ID: 31990R0569

*****
ΚΑΝΟΝΙΣΜΟΣ (ΕΟΚ) αριθ. 569/90 ΤΗΣ ΕΠΙΤΡΟΠΗΣ
της 7ης Μαρτίου 1990
για την τροποποίηση του κανονισμού (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 685/69 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3437/89 (4), καθορίζει στον τίτλο ΙΙΙ τις λεπτομέρειες εφαρμογής των ενισχύσεων στην ιδιωτική αποθεματοποίηση βουτύρου και κρέμας γάλακτος· ότι, λόγω της σημερινής κατάστασης της αγοράς, η δυνατότητα αποθεματοποιήσεως και αφαιρέσεως από το απόθεμα βουτύρου ή κρέμας κατά τη διάρκεια της ιδίας περιόδου, υπάρχει κίνδυνος να εκτρέψει από τον οικονομικό τους στόχο τις διατάξεις τις σχετικές με τα μέτρα αποθεματοποιήσεως· ότι κρίνεται λοιπόν σκόπιμο να τροποποιηθεί η περίοδος κατά την οποία το βούτυρο ή η κρέμα μπορούν να αποθεματοποιηθούν·
ότι ο κανονισμός (ΕΟΚ) αριθ. 685/69 καθορίζει στο άρθρο 24 παράγραφος 3 τα διάφορα στοιχεία τα σχετικά με τον καθορισμό της ενισχύσεως στην ιδιωτική αποθεματοποίηση· ότι, λαμβάνοντας υπόψη την εξέλιξη της νομισματικής αγοράς αφενός και των πραγματικών δαπανών αποθεματοποιήσεως αφετέρου, πρέπει να προσαρμοστούν τα εν λόγω στοιχεία· ότι η κατάσταση της αγοράς βουτύρου και της κρέμας καθιστά αναγκαία την παράταση της ανωτάτης διάρκειας της συμβατικής αποθεματοποιήσεως·
ότι το άρθρο 29 του κανονισμού (ΕΟΚ) αριθ. 685/69 προβλέπει την υποχρέωση προσαρμογής του επιπέδου της ενισχύσεως σε περίπτωση μεταβολής της τιμής παρεμβάσεως· ότι, σε ορισμένες καταστάσεις της αγοράς, η τροποποίηση της τιμής παρεμβάσεως δεν επηρεάζει κατ' ανάγκη την τιμή του βουτύρου τη στιγμή της αφαιρέσεως από το απόθεμα· ότι, εφόσον προκύψουν τέτοιες καταστάσεις, πρέπει να επιτραπεί στην Επιτροπή να λάβει υπόψη της τις επιπτώσεις·
ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη μέσα στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 685/69 τροποποιείται ως εξής:
1. Στο άρθρο 23 παράγραφος 6 πρώτο εδάφιο, η ημερομηνία «16 Σεπτεμβρίου» αντικαθίσταται από την ημερομηνία «1η Σεπτεμβρίου» .
2. Στο άρθρο 23 παράγραφος 7, η ημερομηνία «16 Αυγούστου» αντικαθίσταται από την ημερομηνία «1η Σεπτεμβρίου».
3. Στο άρθρο 24 παράγραφος 2, η ημερομηνία «15 Σεπτεμβρίου» αντικαθίσταται από την ημερομηνία «31 Αυγούστου» και η ημερομηνία «16 Αυγούστου» αντικαθίσταται από την ημερομηνία «1η Σεπτεμβρίου».
4. Στο άρθρο 24 παράγραφος 3:
- στο πρώτο εδάφιο:
- στο στοιχείο α), το ποσό «28 Ecu» αντικαθίσταται από το ποσό «20 Ecu»,
- στο στοιχείο β), το ποσό «0,45 Ecu» αντικαθίσταται από το ποσό «0,35 Ecu»,
- στο στοιχείο γ), τα επιτόκια «9,5 %» και «6,5 %» αντικαθίστανται από τα επιτόκια «11,5 %» και «8,5 %»,
- στο δεύτερο εδάφιο, η προθεσμία «180 ημέρες» αντικαθίσταται από την προθεσμία «210 ημέρες».
5. Στο άρθρο 24 παράγραφος 5 δεύτερο εδάφιο η ημερομηνία «15 Αυγούστου» αντικαθίσταται από την ημερομηνία «31 Αυγούστου» και το τρίτο εδάφιο διαγράφεται.
6. Στο άρθρο 26α παράγραφος 2, στοιχείο β) αντικαθίσταται από το ακόλουθο κείμενο:
«β) τα στοιχεία του ποσού της ενισχύσεως που αναφέρονται στο άρθρο 24 παράγραφος 3 στοιχεία β) και γ) μειώνονται αναλογικά με τη μείωση της διάρκειας αποθεματοποιήσεως.»
7. Στο άρθρο 29 πρώτο εδάφιο, τα στοιχεία α) και β) αντικαθίστανται από το ακόλουθο κείμενο:
«α) αυξάνεται κατά ποσό ίσο με εκείνο της ενδεχομένης μειώσεως της τιμής αγοράς ή
«β) μειώνεται κατά ποσό ίσο με εκείνο της ενδεχομένης αυξήσεως της τιμής αγοράς,
εκτός από περίπτωση αντιθέτου αποφάσεως λαμβανομένης από την Επιτροπή με την διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68 εφόσον η κατάσταση της αγοράς το δικαιολογεί.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαρτίου 1990.

Labels: 2
3
17
6